ከተማ አስተዳደሩ በተያዘው የበጀት ዓመት ለተደራጁ የቤት ማኅበራት የመስሪያ ቦታ ለመስጠት እንደሚሠራ አስታወቀ፡፡
ባሕር ዳር፡ መስከረም 20/213ዓ.ም (አብመድ) የባሕር ዳር ከተማ አስተዳደር በበጀት ዓመቱ ቅድሚያ ሰጥቶ ከሚያከናውናቸው ተግባራት አንዱ የኑሮ ውድነትን ማስታገስ እንደሆነ አስታውቋል፡፡ ሕገ-ወጥ ተግባራትን ለመከላከል ሕጋዊ መንገድን ማስፋት እና ማመቻቸት አስፈላጊ እንደሆነም አመላክቷል፡፡የተጀመረውን የሕግ የበላይነት ማስከበር ሥራ ማስቀጠል፣ የአገልግሎት አሰጣጥን ማሻሻል እና የኑሮ ውድነትን ማስታገስ በ2013 ዓ.ም ልዩ ትኩረት ሰጥቶ የሚሠራቸው ተግባራት መሆናቸውን ከተማ አስተዳደሩ አስታውቋል፡፡ የሕገ ወጥ ንግድ መበራከት በሕጋዊ ነጋዴዎች ህልውና እና በከተማ አስተዳደሩ ሕጋዊ አሠራር ላይ የተጋረጠ አደጋ ነው፤ ‘‘በድርድር ወደ ሕየሕግ የበላይነትን ማስከበር ዘርፈ ብዙ ጉዳዮችን የያዘ ማዕቀፍ መሆኑን የባሕር ዳር ከተማ አስተዳደር ምክትል ከንቲባ አማረ ዓለሙ ገልፀዋል፡፡ “የሕግ የበላይነትን ለማስከበር ሕግን ማክበር ይቀድማል” ነው ያሉት ምክትል ከንቲባው፡፡ የከተማ አስተዳደሩ እና የክፍለ ከተሞች የአግልግሎት አሰጣጥ ሂደት በከተማዋ ነዋሪዎች ቅሬታ የሚፈጥር በመሆኑ ትኩረት ሰጥቶ ማሻሻል እንደሚገባው አሳስበዋል፡፡ ተጠያቂነትን ማስፈን የከተማ አስተዳደሩ የአሠራር መርሆ እንደሚሆንም አቶ አማረ ጠቁመዋል፡፡ሕገ ወጥ ተግባራትን ለመከላከል ከተማ አስተዳደሩ ሕጋዊ መንገዶችን ሊያሰፋ እንደሚገባ ሐሳብ የቀረበላቸው ምክትል ከንቲባው ሕገ ወጥነትን የሚከላከሉት ሕጋዊ መንገዶችን ሁሉ አጥረው ሳይሆን ሕጋዊ መስመሮችን እያሰፉ መሆኑን ተናግረዋል፡፡“ባሕር ዳር ከተማ ውስጥ ቤት ተከራይቶ መኖር ፈታኝ እየሆነ መጥቷል” ያሉት ምክትል ከንቲባው በተቻለው አቅም ሁሉ ዜጎችን የቤት ባለቤት ለማድረግ እንደሚሠራ ጠቁመዋል፡፡ ከ2006 ዓ.ም ጀምሮ በማኅበር ተደራጅተው የቤት መሥሪያ ቦታ የሚጠብቁ ዜጎች በርካታ መሆናቸውን አቶ አማረ ጠቁመዋል፡፡ ባለፉት ዓመታት 17 ሺህ ለሚሆኑ የከተማ ነዋሪዎች የቤት መሥሪያ ቦታ መሰጠቱንም ገልጸዋል፡፡ በማኅበር የተደራጁ 30 ሺህ የሚደርሱ ነዋሪዎች እንዳሉና ከተማ አስተዳደሩ ያለውን ቦታ አጥርቶ በዚህ ዓመት ለመስጠት የሚችለውን ሁሉ እንደሚያደርግ ምክትል ከንቲባው አስታውቀዋል፡፡ዘጋቢ፡- ታዘብ አራጋው